**С настоящия устав се регламентира правната уредба на народното читалище в с.Чернооково, за осъществяване на дейност по смисъла на Закона за народните читалища, обн.в ДВ, бр./\_/22 октомври 1996 г. и изм. В ДВ, бр. 42/05 юни 2009 г.**

**У С Т А В**

**НА НАРОДНО ЧИТАЛИЩЕ „СТЕФАН КАРАДЖА – 1941 ГОДИНА”**

**С. ЧЕРНООКОВО, ОБЩ. ГЕН. ТОШЕВО, ОБЛ. ДОБРИЧ**

**ГЛАВА ПЪРВА**

**ОБЩИ ПОЛОЖЕНИЯ**

**Чл.1. Народно читалище „Стефан Караджа – 1941 година” е самоуправляващо се, независимо и самостоятелно културно-просветно сдружение на населението в с. Чернооково, което изпълнява и държавни културно-просветни задачи.**

**Чл.2. Народно читалище „Стефан Караджа – 1941 година” е юридическо лице с нестопанска цел в обществена полза със седалище с. Чернооково, общ. Ген. Тошево, обл. Добрич и адрес на управление ул. „Единадесет” № 2.**

**Чл.3. В дейността на читалището могат да участват всички физически лица, без ограничения на възраст, пол, политически и религиозни възгледи или етническо самосъзнание.**

**Чл.4. Читалището поддържа отношения на сътрудничество и координация с държавните и обществените органи и организации от различни нива, на които законите възлагат определени задължения в областта на културата.**

**Чл.5. За постигане на своите цели и за провеждане на съвместни дейности и инициативи, читалището може да се сдружава с други читалища.**

**ГЛАВА ВТОРА**

**ЦЕЛИ И ЗАДАЧИ**

**Чл.6. Целите на Народно читалище „Стефан Караджа – 1941 година” са да задоволява потребностите на населението, свързани с:**

**1. Развитие и обогатяване на културния живот в с. Чернооково**

**2. Запазване на обичаи и традиции на местното население**

**3. Възпитание и утвърждаване на националното самосъзнание**

**4. Осигуряване на достъп до информация**

**Чл.7. За постигане на своите цели, читалището извършва следните основни дейности:**

**1. Развиване и подпомагане на любителското художествено творчество**

**2. Уреждане и поддържане на библиотека**

**3. Организиране празненства, чествания и младежки дейности**

**4. Събиране и разпространяване на знания за родния край**

**5. Предоставяне на социални и информационни услуги**

**Чл.8. Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като приходите от нея се използват за постигане на определените в настоящия устав цели. Читалището не генерира печалба**

**Чл.9. Читалището няма право да предоставя собствено или ползвано от него имущество, възмездно или безвъзмездно, за:**

**1. Хазартни игри и нощни заведения.**

**2. За дейност на нерегистрирани по Закона за вероизповеданията религиозни общности.**

**3. За постоянно ползване от политически партии и организации.**

**4. За лично ползване от Председателя, Секретаря, членове на Настоятелството и Проверителната комисия и на членовете на техните семейства.**

**ГЛАВА ТРЕТА**

**УЧРЕДЯВАНЕ И ЧЛЕНСТВО**

**Чл.10. Народно читалище „Стефан Караджа – 1941 година” е правоприемник и продължител на НЧ „Стефан Караджа”, основано през 1941 година.**

**Чл.11. Читалището е вписано в регистъра на организациите с нестопанска цел в Агенция по вписвания гр. Добрич и в регистъра на народните читалища към Министерството на културата.**

**Чл.12. Всяка промяна в обстоятелствата по неговата регистрация подлежи на заявяване в Агенция по вписвания гр. Добрич и в Министерство на културата – за вписване на промяната в публичните регистри.**

**Чл.13. Съгласно чл.8 от ЗНЧ, минималният брой членове на читалището е 50**

**Чл.14. Членството в читалището е доброволно.**

**Приемането на нови членове се извършва въз основа на писмена молба от кандидата до председателя на читалището.**

**Чл.15. Членовете на читалището са индивидуални, колективни и почетни.**

**/1/ Индивидуалните членове са дееспособни физически лица. Те биват действителни и спомагателни.**

**1. Действителните членове са лица, навършили 18 години, които участват в дейността на читалището, спазват устава, плащат редовно членския си внос и имат право да избират и да бъдат избирани.**

**2. Спомагателните членове са лица до 18 години, които имат само съвещателен глас и нямат право да избират и да бъдат избирани.**

**/2/ Колективните членове действат за осъществяване целите на читалището, подпомагат дейностите, поддържането и обогатяването на материалната база. Те могат да бъдат професионални организации, стопански организации, търговски дружества, кооперации и сдружения, културно-просветни и любителски клубове и творчески колективи и учебни заведения. Представляват се от законния им представител и имат право само на един глас в Общото събрание.**

**/3/ Почетни членове на читалището могат да бъдат български и чужди граждани с изключителни заслуги за читалището.**

**Чл.16. Членовете на читалището имат право:**

**1. Да участват в дейността на читалището и в обсъждане на въпроси**

**2. Да получават информация за работата и отчетността на читалището.**

**3. Да избират и да бъдат избирани в неговите ръководни органи**

**Чл.17. Членовете на читалището са задължени да:**

**1. Спазват Устава на читалището.**

**2. Плащат определения от Общото събрание членски внос.**

**3. Пазят и полагат грижи за обогатяване на читалищното имучество.**

**4. Защитават престижа и интересите на читалището.**

**Чл.18. Членството в читалището се прекратява:**

**1. При лично желание на членовете – с писмена молба до председателя на читалището, или при непредвидени обстоятелства.**

**2. С прекратяване на читалището като юридическо лице.**

**3. При неплащане на членски внос за повече от една година.**

**4. С изключване по решение на Общото събрание – при виновно поведение, което прави по-нататъшното членство невъзможно: грубо нарушаване на устава на читалището, непристойно поведение, уронващо авторитета и доброто име на читалището, при посегателство върху имуществото на читалището.**

**ГЛАВА ЧЕТВЪРТА**

**УПРАВЛЕНИЕ**

**Чл. 15. Органи на самоуправление на читалището са общото събрание, настоятелството и проверителната комисия.**

**Чл.16. Върховен орган на читалището е общото събрание. То се състои от всички членове, които имат право на глас.**

**Чл.17. /1/ Общото събрание:**

**1. Изменя и допълва Устава на читалището.**

**2. Избира и освобождава членове на настоятелството, проверителната комисия и председателя на читалището.**

**3. Приема вътрешните актове, необходими за организацията на дейността му.**

**4. Изключва членовете на читалището.**

**5. Взема решение за членуване или за прекратяване на членството в сдружения.**

**6. Приема бюджета на читалището.**

**7. Приема годишния отчет до 30 март на следващата година.**

**8. Определя размера на членския внос.**

**9. Отменя решения на органите на читалището.**

**10. Взема решение за прекратяване на читалището.**

**11. Взема решение за отнасяне до съда на незаконосъобразни действия на ръководството или отделни читалищни членове.**

**/2/ Решенията на Общото събрание са задължителни за другите органи на читалището.**

**Чл.18. /1/ Редовно общо събрание на читалището се свиква от настоятелството най-малко веднъж годишно.**

**/2/ Извънредно общо събрание може да бъде свикано по решение на Настоятелството, по искане на Проверителната комисия или на една трета от имащите право на глас членове на читалището.**

**Чл.19. Поканата за събрание трябва да съдържа дневния ред, часа и мястото на провеждането му и кой свиква събранието. Тя трябва да бъде получена срещу подпис или връчена не по-късно от 7 дни преди датата на провеждане. В същия срок на вратата на Читалището и на други общодостъпни места в населеното място, където е дейността на читалището, трябва да бъде залепена покана за събранието.**

**Чл.20. Общото събрание е законно, ако присъстват най-малко половината от имащите право на глас членове на читалището. При липса на кворум, събранието се отлага с един час. Тогава събранието е законно, ако на него присъстват не по-малко от една трета от членовете при редовно Общо събрание и не по-малко от половината читалищни членове плюс един при извънредно Общо събрание.**

**Чл.21. Решенията по чл.17, т.1, т.4, т.9 и т.10 се вземат с мнозинство повече от 2/3 от всички членове на читалището. Останалите решения се вземат с мнозинство повече от половината от присъстващите на събранието членове на читалището.**

**Чл.22. Решенията на Общото събрание могат да бъдат обжалвани, ако 2/3 от членовете предявят иск до Окръжен съд гр. Добрич за отмяна на решението, ако то противоречи на устава или закона.**

**Искът се предявява в едномесечен срок от узнаване за вземане на решението, но не по-късно от една година от датата на вземане на решението.**

**Чл.23./1/ Изпълнителен орган на читалището е Настоятелството, което се състои най-малко от трима членове, избрани от срок до три години**

**Същите да нямат роднински връзки по права и съребрена линия до четвърта степен и да не са в трудово-правни и наемни отношения с читалището.**

**Чл.24. /1/ Настоятелството:**

**1. Свиква общото събрание.**

**2. Осигурява изпълнението на решенията на общото събрание**

**3. Подготвя и внася в общото събрание проект за бюджета а читалището и утвърждава щата му.**

**4. Подготвя и внася в общото събрание отчет за дейността на читалището, както и годишния отчет за неговите приходи и разходи.**

**5. Назначава секретаря и утвърждава длъжностната му характеристика**

**6. Представя в срок отчета за изразходваните от бюджета средства в Община Ген. Тошево, заедно с доклад за осъществените читалищни дейности през предходната година в изпълнение на предложената програма.**

**/2/ Настоятелството провежда заседания не по-малко от веднъж на 2 месеца**

**/3/ Настоятелството взема решение с мнозинство повече от половината от членовете си.**

**/4/ Член на Читалищното настоятелство и Проверителната комисия няма право на глас при решаване на въпроси, отнасящи се до:**

**1. него, неговия съпруг/а или роднини по права линия – без ограничения, по съребрена – до четвърта степен, по сватовство – до втора степен**

**2. юридически лица, в които той е управител или може да наложи или възпрепятства вземането на решения.**

**/5/ Когато поради смърт, трайна физическа невъзможност или подаване на оставка, председателят на читалището престане на изпълнява задълженията си, или когато поради същите причини Настоятелството или Проверителната комисия останат с по-малко членове от предвидените, в срок от два месеца се свиква Общо събрание за избор на нов Председател и попълване състава на съответния орган.**

**Чл.25./1/ Председателят на читалището е член на настоятелството и се избира от Общото събрание за срок до три години.**

**/2/ Председателят на читалището:**

**1. Организира дейността на читалището съобразно ЗНЧ, Устава и решенията на Общото събрание.**

**2. Представлява читалището.**

**3. Свиква и ръководи заседанията на Настоятелство и председателства Общото събрание.**

**4. Отчита дейността си пред Настоятелството.**

**5. Сключва и прекратява трудовите договори със служителите съобразно бюджета и въз основа решение на Настоятелството.**

**6. Изготвя и представя ежегодно в Общината, в законно установените срокове, плановете и отчетите за дейността и финансите на читалището**

**Чл.26 /1/ Секретарят на читалището:**

**1. Организира изпълнението на решенията на Настоятелството, включително решенията за изпълнението на бюджета.**

**2. Организира текущата основна и допълнителна дейност.**

**3. Отговаря за работата на щатния и хонорувания персонал.**

**4. Представлява читалището заедно и поотделно с Председателя.**

**5. Участва в работата на Настоятелството със съвещателен глас.**

**/2/ Секретарят на читалището не може да е в роднински връзки с членовете на Настоятелството и на Проверителната комисия по права и по-съребрена линия до четвърта степен, както и да бъде съпруг/а на Председателя.**

**/3/. Секретарят е щатен служител и се назначава от Председателя въз основа на решение на Настоятелството.**

**Чл.27 /1/ Проверителната комисия се състои най-малко от трима членове, избрани за срок до три години.**

**/2/ Членовете на Проверителната комисия не могат да бъдат лица, които са в трудово правни отношения с читалището или са роднини на членове на настоятелството, на председателя или секретаря на читалището по права линия, съпрузи, братя, сестри и роднини по сватовство от първа степен**

**/3/ Проверителната комисия осъществява контрол върху дейността на настоятелството, председателя и секретаря по спазване на закона, устава и решенията на общото събрание.**

**/4/ При констатиране нарушения проверителната комисия уведомява общото събрание на читалището, а при данни за извършено престъпление и органите на прокуратурата.**

**Чл.28. Не могат да бъдат избирани за членове на настоятелството и проверителната комисия, за председател и секретар на читалището лица, които са осъждани за умишлени престъпления от общ характер.**

**Чл.29. Членовете на Настоятелството, включително председателят и секретарят на читалището не трябва да имат конфликт на интереси по смисъла на Закона за предотвратяване и разкриване на конфликт на интереси.**

**ГЛАВА ПЕТА**

**ИМУЩЕСТВО И ФИНАНСИРАНЕ**

**Чл.30. Имуществото на читалището се състои от право на собственост и от други вещни права, вземания, ценни книга, други права и задължения.**

**Чл.31. Читалището набира средства от следните източници:**

**1. Членски внос**

**2. Субсидия от държавния и общински бюджет**

**3. Дарения и завещания**

**4. Наеми от движимо и недвижимо имущество**

**5. Други приходи.**

**Чл.32 /1/ Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство.**

**/2/ Приходите от нея могат да се използват само за определените в устава цели**

**/3/ Читалището не разпределя печалба**

**Чл.33 /1/ Читалището не може да отчуждава недвижими вещи и да учредява ипотека върху тях.**

**/2/ Движими вещи могат да бъдат отчуждавани, залагани, бракувани или заменяни с по-доброкачествени само по решение на настоятелството.**

**Чл.34 /1/ Съгласно & 4 от преходните и заключителни разпоредби на ЗНЧ, читалището има право на безвъзмездно ползване на сграда, публична общинска собственост, по реда на Закона за общинската собственост.**

**/2/ Право на ползване се погасява с прекратяването на читалището**

**ГЛАВА ШЕСТА**

**ПРЕКРАТЯВАНЕ**

**Чл.35./1/ Читалището може да бъде прекратено по решение на Общото събрание, вписано в регистъра на Агенция по вписванията**

**/2/ Читалището може да бъде прекратено с ликвидация или по решение на Окръжния съд, ако:**

**1. Дейността му противоречи на закона, устава и добрите нрави.**

**2. Имуществото му не се ползва според целите и предмета на дейността му.**

**3. Е налице трайна невъзможност на читалището да действа или не се развива дейност за период две години. В тези случаи Министърът на културата изпраща сигнал до прокурора за констатирана липса на дейност на читалището.**

**4. Не е учредено или пререгистрирано по законния ред.**

**5. Е обявено в несъстоятелност.**

**Чл.36 /1/ Прекратяването на читалището по решение на Окръжния съд може да бъде постановено по искане на прокурора, направено самостоятелно или след подаден сигнал от Министерството на културата.**

**/2/ Прекратяването по искане на прокурора се вписва служебно.**

**Чл.37. За неуредените в този устав случаи на прекратяване се прилага Закона за юридическите лица с нестопанска цел.**

**ГЛАВА СЕДМА**

**АДМИНИСТРАТИВНО НАКАЗАТЕЛНИ РАЗПОРЕДБИ**

**Чл.38./1/ При нарушения на устава на читалището и Закона за народните читалища, председателят и секретарят на читалището подлежат на наказателна отговорност съгласно закона.**

**/2/ Нарушенията се установяват по реда на Закона за административните нарушения и наказания с актове на упълномощени органи.**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**Чл.39. Празникът на читалището е 11 май.**

**Чл.40. Печатът на НЧ „Стефан Караджа-1941 година” е кръгъл, в окръжността е изписан надпис: НЧ „Стефан Караджа – 1941 година”, а в средата е написано името на село Чернооково и община Генерал Тошево.**

**Чл.41. Цялата изходяща документация на читалището да съдържа наименованието на читалището, седалището и адреса и да бъде подпечатвана с печата на читалището.**

**Чл. 42. Настоящият Устав е приет с квалифицирано мнозинство на Общо събрание на читалището, проведено на 11.06.2016 г., в съответствие с изискванията на Закона за народните читалища /”ДВ, бр.42 от 05.06.2009 г./ и влиза в сила от деня на вписването му в Окръжен съд – гр. Добрич.**

**& 5. Уставът може да бъде изменян и дописват по реда на ЗНЧ, ЗЮЛНЦ или при промени в законодателството.**

**& 6. За неуредените с този устав въпроси се прилагат нормите на действащото в Република България законодателство.**

НАРОДНО ЧИТАЛИЩЕ „СТЕФАН КАРАДЖА – 1941 ГОДИНА”

С. ЧЕРНООКОВО, УЛ. „ЕДИНАДЕСЕТ” № 2, общ. Ген. Тошево, обл. Добрич

С П И С Ъ К

НАСТОЯТЕЛСТВО:

ПРЕДСЕДАТЕЛ: ТОДОР СТОИЛОВ КРАЙЧЕВ

ЧЛЕНОВЕ: 1. МАРИЙКА ГЕОРГИЕВА ГЕРДЖИКОВА

2. ЙОРДАНКА СТОЕВА РУСЕВА

ПРОВЕРИТЕЛНА КОМИСИЯ:

ПРЕДСЕДАТЕЛ: АНА ИЛИЕВА СТОЯНОВА

ЧЛЕНОВЕ: 1. КЕРАНКА НЕДЯЛКОВА ДРАГАНОВА

2 РАДКА НИКОЛОВА ПЕТРОВА